Document ID: 31999R1471

KOMMISSIONENS FORORDNING (EF) Nr. 1471/1999
af 5. juli 1999
om ændring af forordning (EF) nr. 347/96 om indførelse af en ordning med hurtig rapportering af laks' overgang til fri omsætning
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter(1), senest ændret ved forordning (EF) nr. 3318/94(2), sælrig artikel 30, og
ud fra følgende betragtninger:
(1) Ved forordning (EF) nr. 347/96(3) indførte Kommissionen en ordning med hurtig rapportering af importbetingelserne for laks på grund af markedsforstyrrelser og pålagde en midlertidig mindstepris;
(2) efter afslutningen af dumping- og subsidieundersøgelser blev der ved Rådets forordning (EF) nr. 772/1999(4), senest ændret ved forordning (EF) nr. 1003/1999(5), pålagt en endelig antidumpingtold og udligningstold og en faktisk minimumspris pr. præsentation af laks ved indførsel af opdrættede (ikke vilde) atlanterhavslaks med oprindelse i Norge, og nævnte told gælder ikke for vilde atlanterhavslaks henhørende under de samme KN-koder;
(3) nævnte told gælder ikke for indførsel af opdrættede atlanterhavslaks, der udføres af de virksomheder, der er anført i bilaget til forordning (EF) nr. 772/1999, og som er virksomheder, der er fritaget for tolden, da de har afgivet pristilsagn, som Kommissionen godtog ved beslutning 97/634/EF(6), senest ændret ved forordning (EF) nr. 929/1999(7);
(4) for bedre at udnytte de oplysninger, der meddeles via ordningen for hurtig rapportering, og kontrollere tilsagnene samt antidumping- og antisubsidietolden bør oplysningerne om indførsel af laks yderligere opdeles både efter type og præsentation og efter eksporterende virksomhed med hensyn til Norge ved at ændre forordning (EF) nr. 347/96;
(5) listen over virksomheder er flere gange blevet ændret som følge af overtrædelser, tilbagetrækning af godkendelser eller godkendelse af nye virksomheder; det forventes, at lignende ændringer vil finde sted i fremtiden;
(6) der findes nu teknologi for at fremsende edb-data med elektronisk post, og denne form for fremsendelse bør definitivt indføres og meddelelsens format fastlægges; forordning (EF) nr. 347/96 bør ændres med henblik herpå;
(7) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
I forordning (EF) nr. 347/96 foretages følgende ændringer:
1) I artikel 1, stk. 1, indsættes som tredje punktum: "For norske virksomheder, der har afgivet tilsagn, som anført i forordning (EF) nr. 772/1999(8), skal der gives yderligere oplysninger om varer, der er overgået til fri omsætning, i form af Taric-koden og Taric-tillægskoden som anført i bilaget med indførslerne opdelt efter præsentation for hver virksomhed, der har afgivet tilsagn."
2) I artikel 1, stk. 2, affattes andet punktum således: "Meddelelsen sendes til Kommissionen med elektronisk post i den form, der er angivet i bilag II."
3) Bilaget udskiftes med bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. juli 1999.

Labels: 12
3
6